“สินธุ์เพชร์” คว้าเหรียญทองแดงโอลิมปิกประวัติศาสตร์ยกน้ำหนักชายไทย
สินธุ์เพชร์ กรวยทอง ชาวจังหวัดสุรินทคว้าเหรียญทองแดงโอลิมปิก 2016 ในกีฬายกน้ำหนักชายรุ่น 56 กิโลกรัม
8 ส.ค. 2559

ผู้สื่อข่าวรายงานผลการแข่งขัน ยกน้ำหนัก โอลิมปิก เกมส์ 2016 ในรุ่น 56 กิโลกรัมชาย มีนักกีฬาของไทย ลงทำการแข่งขัน 2 คน ประกอบด้วย วิทูรย์ มิ่งมูล และ สินธุ์เพชร์ กรวยทอง เริ่มที่ท่าสแนตช์ สินธุ์เพชร์ จอมพลังจากไทย ยกผ่านทั้ง 3 ครั้ง 25 กิโลกรัม, 131 กิโลกรัม และ 132 กิโลกรัม โดยทำได้ดีที่สุดที่ 132 กิโลกรัม ขณะที่ท่าคลีนแอนด์เจิร์ก สินธุ์เพชร์ ทำน้ำหนักที่ดีที่สุดคือ 157 กิโลกรัม
ส่งผลให้ 2 ครั้ง สินธุ์เพชร์ กรวยทอง ทำน้ำหนักรวมไปได้ 287 กิโลกรัม รั้งอันดับ 3 คว้าเหรียญทองแดงให้ทัพนักกีฬาไทยในการแข่งขันโอลิมปิก 2016 ได้สำเร็จ ด้านวิทูรย์ มิ่งมูล จบอันดับ 9 นับเป็นเหรียญประวัติศาสตร์ที่นักกีฬายกน้ำหนักชายไทยคว้ามาครองได้เป็นเหรียญแรกด้วย